**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 477**

от заседание на Общинския съвет,

проведено на 27.05.2021 г., Прот. № 29

**ОТНОСНО:**  Приемане на доклада за изпълнението на бюджета, отчета на сметките за средствата от Европейския съюз и отчета по общинския дълг на Община Свищов към 31.12.2020 година

На основание чл. 21, ал. 1, т. 6 и ал. 2 от Закона за местното самоуправление и местната администрация (ЗМСМА), чл. 140, ал. 5 от Закона за публичните финанси, чл. 9, ал. 3 от Закона за общинския дълг, чл. 47, ал. 5 от Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на Община Свищов и Доклад с Вх. № 917/17.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Приема отчета на Общината за 2020 година по бюджета и сметките за средствата от Европейския съюз.

2. Приема Информация за общинския дълг, издадените общински гаранции, съотношението на плащанията, дълга на лицата по чл. 8а от Закона за общинския дълг и издадените от тях гаранции през 2020 година на Община Свищов.

3. Одобрява коригирания план на бюджета и сметките за средствата от Европейския съюз.

4. Одобрява заповедите на Кмета на общината за разместване през годината на плана по разходната част по функции, групи, дейности, параграфи и подпараграфи.

5. Одобрява командировъчните разходи на Кмета на общината за периода 01.07.2020 – 31.12.2020 година в размер на 793,84 лв.

6. Приема отчетна информация на „Многопрофилна болница за активно лечение д-р Димитър Павлович“ ЕООД град Свищов към 31.12.2020 година.

**МОТИВИ:** С Решение № 57/30.01.2020 г., Прот. № 5 Общински съвет – Свищов прие бюджета на Общината в размер на 27 530 000 лв.

Общо за периода от 01.01.2020 г. до 31.12.2020 г., общинският бюджет получи компенсирано увеличение с 10 357 983 лв. и възлезе на 37 887 983 лв.

Общата субсидия получи компенсирано увеличение с 1 085 253 лв. и от 15 296 644 лв. възлезе на 16 381 897 лв.

С писмо № ФО-6/05.03.2020 година бе увеличена общата субсидия за Общината с 52 400 лева във функция „Общи държавни служби“ за възнаграждения и осигурителни вноски за кметове и кметски наместници в общинската администрация през 2020 г.

С писмо № ФО-17/28.04.2020 година бе увеличена общата субсидия за Общината с 29 830 лева във функция „Здравеопазване“ във връзка с промяна в натуралните показатели.

С писмо № ФО-11/15.04.2020 година бе увеличена общата субсидия за Общината с 1 632 лева във функция „Образование“ във връзка с одобряване на допълнителни трансфери за закупуване на познавателни книжки, учебници, достъп до електронно четими учебници, учебни комплекти и учебни помагала за децата и за учениците от I до VII клас включително в общинските детски градини и училища за 2020 г.

С писмо № ФО-12/27.04.2020 година бе намалена общата субсидия за Общината със 137 275 лева във функция „Образование“ във връзка с натуралните показатели за финансиране на делегираните от държавата дейности по данни от националната електронна информационна система на Министерството на образованието и науката към 01.01.2020 г.

С писмо № ФО-20/14.05.2020; ФО-54/20.11.2020 година бе увеличена общата субсидия за Общината с 5 805 лева във функция „Образование“ във връзка с изплащане на стипендии по Програмата на мерките за закрила на деца с изявени дарби от държавни, общински и частни училища за 2020 г.

С писмо № ФО-18/04.05.2020 година бе увеличена общата субсидия за Общината със 128 981 лева във функция „Образование“ във връзка с одобряване на допълнителни трансфери за закупуване на познавателни книжки, учебници, достъп до електронно четими учебници, учебни комплекти и учебни помагала за децата и за учениците от I до VII клас включително в общинските детски градини и училища за 2020 г.

С писмо № ФО-19/04.05.2020 година бе увеличена общата субсидия за Общината с 43 096 лева във функция „Образование“ във връзка с работа с деца и ученици от уязвими групи в детските градини и училищата и за допълнително финансиране за издръжка на паралелки за придобиване на квалификация по защитени специалности от професии и специалности от професии, по които е налице очакван недостиг от специалисти на пазара на труда.

С писмо № ФО-27/07.07.2020; ФО-41/14.09.2020; ФО-53/03.11.2020; ФО-61/10.12.2020 година бе увеличена общата субсидия за Общината с 332 031 лева във функция „Образование“ във връзка с финансово осигуряване на дейности по Национална програма „Оптимизиране на вътрешната структура на персонала“.

С писмо № ФО-35/07.07.2020 година бе увеличена общата субсидия за Общината със 7 867 лева във функция „Образование“ във връзка с изплащане на минимални диференцирани размери на паричните средства за физическа активност, физическо възпитание, спорт и спортно-туристическа дейност.

С писмо № ФО-36/05.08.2020 година бе увеличена общата субсидия за Общината с 15 247 лева във функция „Образование“ и 107 554 лв. във функция „Социално осигуряване, подпомагане и грижи” във връзка с изпълнение на чл. 1, ал. 1 от Постановление № 176 на Министерския съвет от 2020 г.

С писмо № ФО-43/28.09.2020 година бе увеличена общата субсидия за Общината с 296 955 лева във функция „Образование“, във връзка с финансово осигуряване на дейности по Национална програма „Изграждане на STEM среда“.

С писмо № ФО-44/28.09.2020; ФО-45/28.09.2020 година бе увеличена общата субсидия за Общината с 35 856 лева във функция „Образование“, във връзка финансово осигуряване на дейности по национални програми за развитие на образованието.

С писмо № ФО-55/24.11.2020 година бе увеличена общата субсидия за Общината с 6 771 лева във функция „Образование“, във връзка с възстановяване на транспортни разходи или на разходите за наем на педагогическите специалисти в системата на предучилищното и училищно образование.

С писмо № ФО-52/02.11.2020 година бе увеличена общата субсидия за Общината с 47 526 лева във функция „Образование“, във връзка със закупуване на преносими компютри за нуждите на училищата.

С писмо № ФО-56/25.11.2020;ФО-75/22.12.2020 година бе увеличена общата субсидия за Общината с 30 021 лева във функция „Образование“ за реализиране на дейностите по НП „Заедно в грижата за всеки ученик“ и НП “Без свободен час“.

С писмо № ФО-60/02.12.2020 година бе увеличена общата субсидия за Общината с 22 232 лева във функция „Образование“, във връзка с изплащане на допълнително възнаграждение за постигнати резултати от труда на директорите на общинските детски градини, училища, центрове за подкрепа за личностно развитие и центрове за специална образователна подкрепа.

С писмо № ФО-63/15.12.2020 година бе увеличена общата субсидия за Общината с 12 041 лева във функция „Образование“ за финансово осигуряване на дейности по НП “Осигуряване на съвременна образователна среда“.

С писмо № ФО-76/23.12.2020 година бе увеличена общата субсидия за Общината с 46 683 лева във функция „Образование“ за финансово осигуряване на ефективни противоепидемични мерки за превенция и ограничаване разпространението на COVID-19 в училищата.

Министерство на финансите с писмо № ДПРС-1/24.02.2020 г; ДПРС-3/27.04.2020 г.; ДПРС-4/09.07.2020 г.; ДПРС-5/15.12.2020 увеличи субсидиите на Общината за превозвачи с 415 217 лева, както следва:

* 231 164 лв. - Компенсации за безплатен превоз на ученици до 16 години;
* 184 053 лв. - Компенсации за безплатни или по намалени цени пътувания.

На основание № ДПРС-1/24.02.2020 година; ДПРС-3/27.04.2020 година на Министерството на финансите, във връзка с предоставен трансфер на две училища на територията на община Свищов - ПДТГ „Димитър Хадживасилев” и ПГ по Лека промишленост и строителство, бе намален бюджетът на Общината с 65 119 лв.

За периода 01.01.2020 до 31.12.2020 година са получени целеви трансфери в размер на 2 319 679 лева.

На основание писмо № ФО-15/28.04.2020 и ФО-29/22.07.2020 година на Министерство на финансите са увеличени целевите трансфери за Общината с общо 420 лева, във връзка с изплатени средства на правоимащи болни.

На основание писмо № ФО-16/28.04.2020 година на Министерство на финансите са увеличени целевите трансфери за Общината с общо 520 лева, във връзка с изплатени средства на експерти от ТЕЛК, командировани от друга община.

С писмо № ФО-28/22.07.2020 година на Министерство на финансите са увеличени целевите трансфери за Общината с общо 52 143 лева във връзка с изплатени от Общината средства за присъдена издръжка.

С писмо № ФО-74/22.12.2020 година са увеличени целевите трансфери на Общината с 261 400 лева за финансово осигуряване на ефективни противоепидемични мерки за превенция и ограничаване разпространението на COVID-19.

С писмо № ФО-70/17.12.2020 година са увеличени целевите трансфери на Общината с 2 000 000 лева във връзка с т. 30 от ПМС № 360 от 10.12.2020 година за одобряване на допълнителни трансфери за други целеви разходи за 2020 година.

С писмо № ФО-71/17.12.2020 година са увеличени целевите трансфери на Общината с 5 196 лева за възнаграждения на външните членове на одитния комитет.

За периода от 01.01.2020 г. до 31.12.2020 година в общинския бюджет постъпиха трансфери общо в размер на 5 400 755 лв.

От Министерството на труда и социалната политика по програми за осигуряване на заетост бе получен трансфер в размер на 193 567 лв.

На основание сключено споразумение № 94-Д-570/07.08.2019 г. между Агенция за социално подпомагане и Община Свищов бе получен трансфер в размер на 1 606 823  лв. за функция „Социално осигуряване, подпомагане и грижи”.

На основание сключен договор № ФС-01-0418/14.04.2020 г. между Агенция за социално подпомагане и Община Свищов бе получен трансфер в размер на 49 720 лв. за функция „Социално осигуряване, подпомагане и грижи” - целева програма „Топъл обяд у дома в условията на извънредна ситуация - 2020 година”.

На основание сключен договор № РД-11-00-163/16.09.2020 г. между Община Свищов - ГИМ „Алеко Константинов” и Министерството на културата бе получен трансфер в размер на 48 822 лв. за функция „Култура, спорт, почивни дейности и религиозно дело”.

От Областна администрация град Велико Търново бе получен трансфер в размер на 842 лева във връзка с провеждане на местни избори – за възнаграждения на ОИК.

На основание РМС № 562/06.08.2020 година бе получен трансфер в размер на 1 172 лв. за функция „Образование”.

От Министерството на образованието и науката бе получен трансфер за изпълнение на дейности по НП “Ученически олимпиади и състезания“ в размер на 6 500 лева.

От Център за образователна интеграция на децата и учениците от етническите малцинства бе получен трансфер в размер на 138 лева за проект „Ръка за ръка в учение, игра и спорт“.

От Агенция „Пътна инфраструктура“ съгласно споразумителен протокол бе получен трансфер в размер на 51 502 лева.

От Министерството на образованието и науката бе получен трансфер за изпълнение на дейности по Наредба № 6 от 11.08.2016 година в размер на 1 337 лева.

На основание §38, ал. 17 и ал.18 от Преходните и заключителни разпоредби на Закона за предучилищното и училищно образование от Министерството на образованието и науката бе получен трансфер за изпълнение на дейности по осъществяване на обща и/или допълнителна подкрепа за личностно развитие в размер на 913 лева.

На основание Решение №08-ОДО-60/30.04.2020 г. на Регионалната инспекция по околната среда и водите град Плевен, бе увеличен бюджетът на Общината с 66 360 лв.

От Предприятието по управление на дейностите по опазване на околната среда /ПУДООС/ бе получен трансфер общо в размер на 3 373 059 лв.

Съгласно т. 36, п. т. 3 от Решение № 57/30.01.2020 година на Общински съвет – Свищов за периода от 01.01.2020 г. до 31.12.2020 г., общинският бюджет бе актуализиран с постъпилите дарения от страната в размер на 19 425 лв. и намалени с платения данък по ЗКПО /-/ минус 65 лв.

Съгласно т. 36, п. т. 4 от Решение № 57/30.01.2020 година на Общински съвет – Свищов за периода от 01.01.2020 г. до 31.12.2020 г., общинският бюджет бе актуализиран с постъпилите средства по застрахователни събития в размер на 10 419 лв.

На основание Решение № 92/27.02.2020 година; Решение № 263/10.09.2020 година; Решение № 293/29.10.2020 година на Общински съвет – Свищов за периода от 01.01.2020 г. до 31.12.2020 г., бе актуализиран бюджетът на Общината с 84 648 лв.

На основание Решение № 761/30.01.2018 г. на Общински съвет - Свищов, във връзка с Договор за банков кредит № SV398Y/14.05.2018 г. между „Общинска банка” АД и Община Свищов и реално постъпили суми от банков кредит, бе увеличен бюджетът на Общината със 728 119 лв.

На основание Решение № УО-163-ИС/2020 г. на Регионалната инспекция по околната среда и водите град Велико Търново, бе увеличен бюджетът на Общината с 35 988 лв.

На основание Споразумение № 94-Д-570/07.08.2019 г. между Община Свищов и АСП, бе увеличен бюджетът на Общината с 248 571 лв.

На основание сключен договор № ФС-005/02.03.2020 г. между Национален доверителен екофонд /НДЕФ/ и Община Свищов бе увеличен бюджетът на Общината с 49 999 лв.

На основание т. 36, подт. 1 от Решение № 57/30.01.2020 г. на Общински съвет – Свищов бе увеличен бюджетът на Общината във функция „Образование“ в размер на 4 934 лева.

На основание Решение № УО-186-ИС/2020 на Регионалната инспекция по околната среда и водите град Велико Търново, бе увеличен бюджетът на Общината с 20 160 лв.

Така към 31.12.2020 г. бюджетът на Общината възлиза на 37 887 983 лв., а изпълнението на приходната част на бюджета към 31.12.2020 г., възлиза на 36 587 224 лв., разпределена по групи, както следва:

|  |  |  |  |  |
| --- | --- | --- | --- | --- |
| **№поред** | **Наименование** | **всичко** | **приходи за делегиранидържавни дейности** | **общински приходи** |
|
|
| **Уточненплан към31.12.20 г.** | **Отчеткъм31.12.20 г.** | **Уточненплан към31.12.20 г.** | **Отчеткъм31.12.20 г.** | **Уточненплан към31.12.20 г.** | **Отчеткъм31.12.20 г.** |
| **1** | Данъчни и неданъчниприходи | 9 303 328 | 7 800 870 | 248 571 | 248 571 | 9 054 757 | 7 552 299 |
| **2** | Взаимоотношения с ЦБ | 22 690 393 | 22 689 794 | 16 850 197 | 16 849 971 | 5 840 196 | 5 839 823 |
| **3** | Трансфери, временни безлихвени заеми, заеми от други банки в страната, приватизация и друго финансиране | 4 151 496 | 4 353 794 | 1 794 995 | 1 794 995 | 2 356 501 | 2 558 799 |
| **4** | Преходен остатък | 1 742 766 | 1 742 766 | 606 413 | 606 413 | 1 136 353 | 1 136 353 |
|   | **Всичко:** | **37 887 983** | **36 587 224** | **19 500 176** | **19 499 950** | **18 387 807** | **17 087 274** |

По разходната част към 31.12.2020 г. при план 37 887 983 лв., в т. ч. за държавните дейности 19 500 176 лв., за общински дейности 16 730 501 лв. и за държавни дейности, дофинансирани с общински приходи 1 657 306 лв. са изразходени 32 473 628 лв., от тях за държавни дейности 18 636 702 лв., за общински дейности 12 799 453 лв. и държавни дейности, дофинансирани с общински приходи 1 037 473 лв.

Към 31.12.2020 година по сметките за средствата от Европейския съюз, Общината разполага с наличност общо 856 323 лв., от които:

- По оперативна програма „Човешки ресурси“ - 65 243 лв.;

- По оперативна програма „Региони в растеж“ - 525 515 лв.;

- По оперативна програма „Наука и образование за интелигентен растеж - 117 629 лв.;

- По оперативна програма “INTEREG V-A ROMANIA-BULGARIA 2014-2020 г.“ - 34 096 лв.;

- По оперативна програма за храни и/или основно материално подпомагане от Фонда за европейско подпомагане на най-нуждаещите се - 4 996 лв.;

- По проект по секторна програма „Еразъм+“ - 108 844 лв.

Общо за капиталови разходи през 2020 година бяха изразходени 7 506 301 лв., от които:

- за сметка на целевата субсидия за капиталови разходи – 179 887 лв.,

- за сметка на собствени бюджетни средства – 298 051 лв.,

- за сметка на преходен остатък от целеви субсидии, трансфери от държавния бюджет и субвенции за ликвидиране на последиците от бедствия и производствени аварии – 285 908 лв.,

- за сметка на трансфери от държавния бюджет и субвенции за ликвидиране на последиците от бедствия и производствени аварии – 145 854 лв.,

- за сметка на средствата от Европейския съюз – 2 659 076 лв.,

- за сметка на средства от национални програми – 5 600 лв.,

- за сметка на средствата от Предприятие за управление на дейностите по опазване на околната среда /ПУДООС/, заеми, дарения, Национален доверителен екофонд – 3 931 925 лв.

Подробна информация за изпълнението по обекти е дадена в Приложения № 4, 4.1, 4.2,4.3, 4.4, 4.5, 4.6, 4.7.

През 2015 г. Община Свищов (с Решение № 1128/26.03.2015 г. на Общински съвет – Свищов и договор № 795/28.08.2015 г. с фонд „ФЛАГ”) пое дългосрочен общински дълг в размер на 1 085 000 лв. за финансиране и рефинансиране на собствено участие на проект „Изграждане на регионална система за управление на отпадъците в регион Левски (Никопол)”. През 2015 г. кредитът е усвоен изцяло. Към 31.12.2020 г. дългът е в размер на 325 687 лв., от които 310 000 лв. – главница и 15 687 лв. – лихви и такси. Крайният срок на издължаване е 25.10.2022 г.

През 2018 г. Община Свищов (с Решение № 761/30.01.2018 г. на Общински съвет – Свищов и договор № SV398Y/14.05.2018 г. с Общинска банка АД) пое дългосрочен общински дълг в размер на 1 800 000 лв. за финансиране на разходите по обект „Рехабилитация на част от уличната мрежа на територията на град Свищов, обхващаща улици: ул. „Патриарх Евтимий”, ул. „Детелина”, ул. „Княз Ал. Батенберг”, ул. „Филип Тотю”, ул. „Вежен”, ул. „Киряк Цанков”, ул. „Екзарх Антим Първи”, ул. „Васил Левски”, ул. „Вихрен”, ул. „Младост”, ул. „Веслец”, ул. „Нове”, ул. „Христо Ботев“, ул. „Мусала”, ул. „Никола Петков”, ул. „Григор Стоянов”, ул. „Ал. Стамболийски”, ул. „Подполковник Манолов”, ул. „Черни връх“, ул. „Димитър Ценов”, ул. „Градево”, ул. „Люлин”, ул. „Драган Цанков”, ул. „Бузлуджа”, ул. „Петър Парчевич”, ул. „Никола Славков”, ул. „Георги С. Раковски”, ул. „Дядо Димитър Паничков”, ул. „Одрин”, ул. „Витоша”, ул. „Рила”, ул. „Янтра”, ул. „Георги Катранов”, ул. „Христо Смирненски”, ул. „Даскал Тодор Петров”, ул. „Григор Начович”, ул. „Черноризец Храбър”, ул. „Георги Владикин”, ул. „Генерал Киселов”, ул. „Опълченска”, ул. „Тодор Хрулев”, ул. „Георги Матев” и ул. „Димитър Шишманов“. През 2020 г. кредитът е усвоен изцяло. Към 31.12.2020 г. дългът е в размер на 1 897 593 лв., от които 1 710 000 лв. – главница и 187 593 лв. – лихви. Крайният срок за издължаване е 14.05.2030 г.

През 2018 г. Община Свищов (с Решение № 926/17.09.2018 г. на Общински съвет – Свищов и договор № 1032/26.11.2018 г. с фонд „ФЛАГ“) пое дългосрочен общински дълг в размер на 695 000 лв. за финансиране на разходите по проект: „Единни стандарти, повишена координация – обща сигурност“. През 2019 г. кредитът е усвоен изцяло. Към 31.12.2020 г. дългът е в размер на 43 432 лв., от които 40 952 лв. – главница и 2 480 лв. – лихви и такси. Крайният срок за издължаване е 25.12.2021 г.

През 2018 г. Община Свищов (с Решение № 954/25.10.2018 г. на Общински съвет – Свищов и договор № 1043/17.12.2018 г. с фонд „ФЛАГ“) пое дългосрочен общински дълг в размер на 1 790 637 лв. за финансиране на разходите по проект: „Обновяване и внедряване на мерки за енергийна ефективност в многофамилни жилищни сгради на територията на Община Свищов“. През 2019 г. кредитът е усвоен изцяло. Към 31.12.2020 г. дългът е в размер на 135 991 лв., от които 134 399 лв. – главница и 1 592 лв. – лихви и такси. Крайният срок за издължаване е 25.04.2021 г.

През 2018 г. Община Свищов (с Решение № 953/25.10.2018 г. на Общински съвет – Свищов и договор № 1044/17.12.2018 г. с фонд „ФЛАГ“) пое дългосрочен общински дълг в размер на 1 113 326 лв. за финансиране на разходите по проект: „Традиция и танци – мост над река Дунав“. През 2019 г. кредитът е усвоен изцяло. Към 31.12.2020 г. дългът е в размер на 147 882 лв., от които 136 922 лв. – главница и 10 960 лв. – лихви и такси. Крайният срок за издължаване е 25.12.2022 г.

През 2019 г. Община Свищов (с Решение № 1039/28.03.2019 г. на Общински съвет – Свищов и договор № 94-Д-567/02.08.2019 г. с „Регионален фонд за градско развитие“ АД и „Експресбанк“ АД) пое дългосрочен общински дълг в размер на 276 673 лв. за финансиране на разходите по проект: „Ремонт, реконструкция и мерки за подобряване на енергийната ефективност в обекти на културната инфраструктура на територията на община Свищов“, от които 163 237 лв. от „Регионален фонд за градско развитие“ АД и 113 436 лв. от „Експресбанк“ АД. През 2020 г. кредитът е усвоен в размер на 162 661 лв. съответно от „Регионален фонд за градско развитие“ АД и 113 036 лв. от „Експресбанк“ АД. Към 31.12.2020 г. дългът е в размер на 290 918 лв., от които 275 697 лв. – главница, от която 162 661 лв. на „Регионален фонд за градско развитие“ АД и 113 036 лв. на „Експресбанк“ АД и 15 221 лв. – лихви и такси, от които 919 лв. на „Регионален фонд за градско развитие“ АД и 14 302 лв. на „Експресбанк“ АД. Крайният срок за издължаване е 31.05.2029 г.

През 2019 г. Община Свищов (с Решение № 1174/25.07.2019 г. на Общински съвет – Свищов и договор № 1125/22.10.2019 г. с фонд „ФЛАГ“) пое дългосрочен общински дълг в размер на 893 800 лв. за финансиране на разходите по проект: „Ремонт, реконструкция и мерки за подобряване на енергийната ефективност в обекти на културната инфраструктура на територията на община Свищов“. През 2020 г. кредитът е усвоен изцяло. Към 31.12.2020 г. дългът е в размер на 348 746 лв., от които 343 800 лв. – главница и 4 946 лв. – лихви и такси. Крайният срок за издължаване е 25.05.2021 г.

През 2020 г. Община Свищов (с Решение № 1035/11.03.2019 г. на Общински съвет – Свищов и договор № 1139/03.02.2020 г. с фонд „ФЛАГ“) пое дългосрочен общински дълг в размер на 318 450 лв. за финансиране на разходите по проект: „Създаване на нова социална услуга „Център за грижа за възрастни хора в невъзможност за самообслужване“. През 2020 г. кредитът е усвоен в размер на 318 388 лв. Към 31.12.2020 г. дългът е в размер на 324 591 лв., от които 318 388 лв. – главница и 6 203 лв. – лихви и такси. Крайният срок за издължаване е 25.06.2021 г.

През 2020 г. Община Свищов (с Решение № 186/25.06.2020 г. на Общински съвет – Свищов и договор № 1193/25.09.2020 г. с фонд „ФЛАГ“) пое дългосрочен общински дълг в размер на 570 000 лв. за финансиране на разходите по проект: „Изграждане на социално жилище в град Свищов“. През 2020 г. кредитът е усвоен частично в размер на 449 998 лв. Към 31.12.2020 г. дългът е в размер на 498 991 лв., от които 449 998 лв. – главница и 48 993 лв. – лихви и такси. Крайният срок за издължаване е 25.12.2022 г.

През 2020 г. Община Свищов (с Решение № 216/30.07.2020 г. на Общински съвет – Свищов и договор № 1201/21.10.2020 г. с фонд „ФЛАГ“) пое дългосрочен общински дълг в размер на 755 000 лв. за финансиране на разходите по проект: „Подобряване и реновиране на градска среда ул. „Патриарх Евтимий“ и ж.к. „Симеон Ванков“. През 2020 г. кредитът не е усвоен.

В заседанието участват 26 общински съветници.

Гласували “За” – 22, “Против” – няма и “Въздържали се” – 4.

# ПРЕДСЕДАТЕЛ НА ОбС: …/п/ …

/д-р Кристиян Кирилов/

##### Вярно при ОбС: …………………

 /Л. Миронова/